# Sheldon Riley

Sheldon Riley Hernandez (Sydney, 1999ko martxoaren 14a) australiar abeslaria da. 2022ko Eurovision Abesti Lehiaketan Australia ordezkatu zuen Not the Same abestiarekin.

## Bizitza
### Lehen urteak

Ama australiar eta aita filipinar baten semea, Sydneyn jaio zen. Txikitan Gold Coastera joan zen bizitzera eta han hazi zen eta Palm Beach Currumbin State High Schoolen ikasi zuen.

### Ibilbide profesionala

2016an Rileyk, orduan Sheldon Hernandez izenez aritzen zenak, The X Factor Australia saioko zortzigarren denboraldirako entzunaldia egin zuen Elton Johnen Circle of Life eta John Legenden Ordinary People abestiekin. Kanporatua izan zen bakarlarien kategorian, baina Iggy Azaleak hautatu zuen Time and Place talde berriaren parte izateko.
2018an, The Voice Australia saioko zazpigarren denboraldian agertu zen Culture Club taldearen Do You Really Want to Hurt Me abestiarekin. Lau epaileek hautatu zuten, eta Rileyk Boy George aukeratu zuen bere entrenatzaile izateko. Saioaren finalera iritsi zen eta hirugarren postuan amaitu zuen.
2019an, Riley The Voice saiora itzuli zen Madonnaren Frozen abestiarekin. Delta Goodrem aukeratu zuen bere entrenatzaile izateko. Finalaurrekoan kanporatua izan zen.
2020an, America's Got Talenten hamabosgarren denboraldian lehiatu zen. Billie Eilishen Idontwannabeyouanymore abestia kantatu zuen entzunaldian. Hirugarren final-laurdenean kanporatua izan zen.
2022an Australia ordezkatu zuen Eurovision Abesti Lehiaketan Not the Same abestiarekin. 15. postuan geratu zen 125 punturekin.

### Bizitza pertsonala

Sheldon Riley homosexual irekia da. Sei urterekin autismoa diagnostikatu zioten. Gaur egun Melbournen bizi da.

## Singleak

* 2018: Fire
* 2020: More Than I
* 2021: Left Broken
* 2021: Again
* 2022: Not the Same
* 2022: Never Enough
* 2023: Insane

## Erreferentziak

* 1 2 (Ingelesez) Farren, Neil. «Australia: Sheldon Riley to Eurovision 2022» Eurovoix News 2022-02-06 (Noiz kontsultatua: 2024-06-18).
* 1 2 (Ingelesez) Alfonso-Gregorio, Nikki. «Sheldon Riley: 'I get to be the person I've always wanted to be'» SBS Filipino 2019-08-22 (Noiz kontsultatua: 2024-06-18).
* 1 2 3 (Ingelesez) Olsen, Cooper. «Australia Decides 2022: Getting to know Sheldon Riley» Aussievision 2021-11-26 (Noiz kontsultatua: 2024-06-18).
* ↑ (Ingelesez) «Inside Eurovision star's amazing school past» Gold Coast Bulletin 2022-05-13 (Noiz kontsultatua: 2024-06-18).
* ↑ (Ingelesez) «What AGT didn’t tell you about Sheldon Riley | America’s Got Talent Season 15» EPIC Top Trending 2020-08-02 (Noiz kontsultatua: 2024-06-18).
* ↑ (Ingelesez) «The Voice Australia: Season 7, Blind Auditions 2» Reality Recaps 2018-04-16 (Noiz kontsultatua: 2024-06-18).
* ↑ (Ingelesez) Estera, Christine. «The Voice Australia 2019: The All-Star artists returning in Season 8» Honey 2019-05-19 (Noiz kontsultatua: 2024-06-18).
* ↑ (Ingelesez) Keegan, Kayla. «'AGT' Fans Reveal a Surprising Detail About Sheldon Riley’s Past on Twitter» Good Housekeeping 2018-07-19 (Noiz kontsultatua: 2024-06-18).
* ↑ (Ingelesez) «Eurovision 2022: The Second Semi-Final Qualifiers» Eurovision Song Contest 2022-05-12 (Noiz kontsultatua: 2024-06-18).
* ↑ (Ingelesez) Gbogbo, Mawunyo. «Australia's Sheldon Riley garners support from national juries at Eurovision» ABC News 2022-05-15 (Noiz kontsultatua: 2024-06-18).
* 1 2 3 4 (Ingelesez) «Sheldon Riley heads to Eurovision with 'Not the Same'» OUTinPerth 2022-02-26 (Noiz kontsultatua: 2024-06-18).
* ↑ (Ingelesez) Cooper, Cain. «Sheldon Riley celebrates Eurovision one year later with release of broody track, INSANE» DNA 2023-05-02 (Noiz kontsultatua: 2024-06-18).

## Kanpo estekak

* Datuak: Q111020242
* Multimedia: Sheldon Riley / Q111020242